<classify> Tanzania itawakilishwa na wachezaji wanne watakaotajwa baadaye na uongozi wa Chama cha Kuogelea TSA.Akizungumza na waandishi wa habari Dar es Salaam jana, Mkurugenzi wa Ufundi wa TSA Marcelino Ngalioma alisema vifaa walivyopewa bure na kampuni hiyo ni miwani, kofia na nguo za kuogelea.Tunaishukuru kampuni hii kwa msaada wao, kwani vifaa walivyotupa ni vile vinavyotambuliwa na Chama cha Kuogelea Duniani FINA hivyo tunaamini timu itafanya maandalizi mazuri zaidi msimu huu, alisema Ngalioma.Ngalioma alisema awali walikuwa wakienda kwenye mashindano bila vifaa vinavyotambuliwa na FINA walikuwa wakilazimika kununua vingine ambavyo huuzwa ghali.Alisema timu hiyo inafanya maandalizi sio tu katika mashindano hayo ya dunia, bali Michezo ya Afrika itakayofanyika Septemba na michuano ya vijana ya dunia itakayofanyika Singapore mwezi huo.Naye nahodha wa timu hiyo, Hilal Hilal alishukuru ujio wa vifaa hivyo na kusema vitawasaidia kujiandaa vizuri.Hilal alisema licha ya kampuni hiyo kujitolea vifaa hivyo, bado kunahitajika nguvu ya Watanzania kuwaunga mkono kwa ajili ya kufanya vyema.Kwa upande wake, Hadija Shaban ambaye pia ni muogeleaji kutoka Chuo Kikuu cha Dar es Salaam, alisema vifaa walivyopewa watavitendea haki kwa kuhakikisha wanawakilisha vizuri kwenye michuano hiyo ya kimataifa.  <topic>: MICHEZO 